laion/Wikipedia-Exotic huggingface dataset:
Vibraato

Vibraato (itaaliakeelsest sõnast vibrare, võnkuma) on muusikas efekt, mis tekib helikõrguse pulseerival muutumisel. Vibraatot on võimalik kirjeldada kahe muusikalise parameetri – "helikõrguse muutumise määr" (extent of vibrato) ja "helikõrguse muutumise kiirus" (rate of vibrato) – abil. Vibraatot kasutatakse nii vokaal- kui ka instrumentaalmuusikas esituse väljendusjõu suurendamiseks. Vibraato Sundberg, Johan. "Acoustic and psychoacoustic aspects of vocal vibrato" (PDF). Originaali (PDF) arhiivikoopia seisuga 7. aprill 2020. Vaadatud 4. oktoobril 2010.
Poolhääl

Poolhääl ehk suuhääl ehk lahtine hääl ehk valge hääl tekib, kui laulja blokeerib õhuvoolu. Sellega tekitatakse sosinasarnane kõla.
Kõnelaul

Kõnelaul on kõne ja laulu vahepealne hääletekitusviis. Laulja kõneleb muusikalise saate üldisest rütmist kinni pidades ja pöördub siis muusikalist mõtet katkestamata tagasi meloodia juurde. Retsitatiiv
Sekstakord

Sekstakord klassikalises harmoonias on kolmkõla 1. pööre, mis koosneb tertsist ja kvardist, džässharmoonias akord või kolmkõla sekstiga. duurkolmkõla väike terts - akordi heli tertsi ja kvindi vahel puhas kvart - akordi heli kvindi ja priimi vahel Tertsi ja priimi vahe on väike sekst mollkolmkõla suur terts - akordi heli tertsi ja kvindi vahel puhas kvart - akordi heli kvindi ja priimi vahel Tertsi ja priimi vahe on suur sekst
Kvartsekstakord

Kvartsekstakord on kolmkõla 2. pööre, mis koosneb kvardist ja tertsist. duurkolmkõla puhas kvart - akordi heli kvindii ja priimi vahel väike terts - akordi heli priimi ja tertsi vahel Tertsi ja priimi vahe on väike sekst mollkolmkõla puhas kvart - akordi heli kvindii ja priimi vahel suur terts - akordi heli priimi ja tertsi vahel Tertsi ja priimi vahe on suur sekst
Minoorkolmkõla

Minoorkolmkõla ehk väike kolmkõla ehk mollkolmkõla on kolmkõla, mis koosneb tertsidest: väike terts – akordi heli priimi ja tertsi vahel, suur terts – akordi heli tertsi ja kvindi vahel. Priimi ja kvindi vahe on puhas kvint. Loomulik mažoor – II, III, VI astmelt Harmooniline mažoor – I, IV astmelt Loomulik minoor – I, IV, V astmelt Harmooniline minoor – I, IV astmelt
1964. aasta Euroopa meistrivõistlused jalgpallis

1964. aasta Euroopa meistrivõistlused jalgpallis korraldas Hispaania. 1964. aasta EM-il osales kokku 29 riiki. Mängiti sama süsteemi järgi mis esimeselgi korral. Poolfinaalides alistas Nõukogude Liit Taani tulemusega 3:0 ning korraldajamaa Hispaania sai lisaajal jagu Ungarist 2:1. Madridis tugevas vihmasajus peetud finaalis alistas Hispaania Nõukogude Liidu 2:1. Hispaania v Ungari Taani v Nõukogude Liit Ungari v Taani Hispaania v Nõukogude Liit
Venstre, Taani Liberaalne Partei

Venstre, Taani Liberaalne Partei (lühidalt Venstre, taani keeles Venstre, Danmarks Liberale Parti) on Taanis 1870. aastal asutatud erakond. See on paremtsentristlik liberaalne partei, mis toetab tänapäeval vaba turumajandust ja minimaalse riigi kontseptsiooni. Alates 1901. aastast on Venstre suurema osa ajast olnud valitsuskoalitsioonis. Kaks pikemat perioodi, mil oldi opositsioonis, olid aastad 1929–1945 ja 1953–1968. Kokku on Venstre ridadest tulnud üksteist Taani peaministrit. Alates 21. septembrist 2019 on erakonna esimees Jakob Ellemann-Jensen. Aastatel 2009–2019 oli Venstre esimees Lars Løkke Rasmussen, kes oli 2009–2011 ja 2015–2019 Taani peaminister. 1998–2009 oli Venstre esimees Anders Fogh Rasmussen, kes oli Taani peaminister 2001–2009. Sel ajal oldi valitsuses koalitsioonis Konservatiivse Rahvaparteiga. Praegu on Taanis võimul vähemusvalitsus, kuhu kuuluvad vaid Venstre liikmed. Erakonnas on üle 68 000 liikme. Tegutseb noorteorganisatsioon Venstre Noorus (Venstres Ungdom) ja üliõpilasorganisatsioon Taani Liberaalsed Üliõpilased (Danmarks Liberale Studerende). Venstre ametlik häälekandja on ajaleht Liberalt Overblik. Rahvusvahelisel tasandil kuulub partei Liberaalsesse Internatsionaali, Euroopa Parlamendis aga Euroopa liberaalsete ja reformiparteide ühendusse.
Moskva loomaaed

Moskva loomaaed on loomaaed Venemaal Moskvas. See avati 1864. aastal ja on üks Venemaa vanimaid. Loomaaias on üle 5000 looma umbes 1000 liigist. Moskva kesklinnas Presnenski linnaosas 21,4 hektaril asuvat loomaaeda poolitab Bolšaja Gruzinskaja tänav, millest viib üle jalakäijate sild. Sissekäik Sissekäik Hunt  Moskva loomaaed – pildid, videod ja helifailid Wikimedia Commonsis Moskva loomaaia koduleht
1968. aasta Euroopa meistrivõistlused jalgpallis

1968. aasta Euroopa meistrivõistlused jalgpallis toimusid Itaalias. 1968. aastal nimetati turniir ümber Euroopa jalgpalli meistrivõistlusteks ning sel korral osales 31 riiki. Muudeti ka mängude süsteemi. Meeskonnad paigutati kaheksasse alagruppi, kust igast pääses kaks paremat veerandfinaali. Alates poolfinaalidest peeti turniir Itaalias. Poolfinaalides alistas Jugoslaavia valitseva maailmameistri Inglismaa 1:0 ning Itaalia sai pärast lisaaega väravateta lõppenud mängus Nõukogude Liidu vastu edasi loosiga. Itaalia ja Jugoslaavia vaheline finaalmäng lõppes pärast lisaaega viigiliselt 1:1. Kahe päeva pärast korraldati lisakohtumine, mille võitis Itaalia tulemusega 2:0. Itaalia v Nõukogude Liit Jugoslaavia v Inglismaa Inglismaa v Nõukogude Liit Itaalia v Jugoslaavia Itaalia v Jugoslaavia Võitjat selgitas 'kull' või 'kiri': Nõukogude Liidu meeskonna kapten Albert Šesternjov tegi vale valiku.
Karabük

Karabük on linn Türgis, Karabüki provintsi keskus. Asub umbes 100 km kaugusel Musta mere rannikust. Linn on musta metallurgia, eriti terasetootmise keskus.  Karabük – pildid, videod ja helifailid Wikimedia Commonsis Koduleht
Uus-Meremaa muusika

Uus-Meremaa muusika tugineb suuremas osas Briti päritolu kolonistide muusikalisele pärandile, kuid sisaldab ka mõjusid maooride ning Vaikse Ookeani saarestiku sisserändajate muusikakultuurist. Uus-Meremaa esimese poplaulu "Blue Smoke" kirjutas Ruru Karatiana 1940. aastatel. 1960. aastatel lõi televisioon parema ühenduse maailma popkultuuriga. 20. sajandi teise poole populaarsemad levimuusikastiilid olid rokk ja hiphop, aga ka reggae. Enne Euroopa kolonistide saabumist oli maooride vokaalmuusika mikrotonaalne, väikese ulatusega korduvate meloodiakäikudega. Kasutati ka pille. Kolonistid ja misjonärid tõid kaasa oma muusika, see on tugevalt mõjutanud maooride muusikat. Tegutseb mitmeid vaskpilliorkestreid ning ka torupilliansambleid. Euroopa klassikaline muusikastiil jõudis Uus-Meremaale ja kodunes seal hilja. Tänapäevaks on välja arenenud äratuntav Uus-Meremaale iseloomulik stiil.
1972. aasta Euroopa meistrivõistlused jalgpallis

1972. aasta Euroopa meistrivõistlused jalgpallis 1972. aasta EM peeti sama süsteemi järgi mis eelnevgi ning finaalturniir viidi läbi Belgias. Poolfinaalidest said edasi Nõukogude Liit, kes alistas 1:0 Ungari ning Saksamaa LV, kes mängis üle Belgia meeskonna 2:1. Ühepoolselt kulgenud finaali võitis Saksamaa LV, 3:0, kaks tabamust jäi kuulsa edurivimehe Gerd Mülleri arvele. Ühtekokku lõi Müller turniiril 11 väravat. Kaks aastat hiljem tuli sama meeskond ka maailmameistriks. Belgia v Saksamaa Ungari v Nõukogude Liit Ungari v Belgia Saksamaa v Nõukogude Liit
Georg Ludwig Pilar von Pilchau

Georg Ludwig Pilar von Pilchau (vene Егор Максимович Пиллар; 19. märts 1767 – 8. november 1830 Kirna) oli Venemaa keisririigi sõjaväelane. Georg Ludwig sündis Halinga, Lehtse, Meremõisa ja Jõgisoo mõisniku Magnus Wilhelm Pilar von Pilchau ja Katharina Helena von Tausase pojana. Georg Ludwig Pilar von Pilchau astus Venemaa keisririigi sõjaväeteenistusse alamporutšikuna suurtükiväkke 5. mail 1780. aastal Bombariiripolku. 1785. aasta 13. mail ülendati ta alamporutšikuks ja viidi üle Narva jalaväepolku, 18. märtsil 1788. aastal viidi ta üle teenistust jätkama Viiburi jalaväepolku. G. W. Pilar von Pilchau osales aastatel 1789–1790 Vene-Rootsi sõjas ja 1799. aastal Aleksandr Suvorovi Itaalia ja Šveitsi sõjakäigul. 1803. 27. märtsil määrati G. W. Pilar von Pilchau Viiburi musketäripolgu komandöriks, kellena ta osales aastatel 1805–1807 Napoleoni sõdade käigus Prantsusmaa vastases sõjakäigus. 1805–1807 aastate sõjakäigu ajal osales ta Pułtuski ja Preussisch-Eylau lahingus. 1806. aasta 23. aprillil ülendati ta polkovnikuks ja autasustati 1807. aasta 28. märtsil Püha Georgi IV järgu ordeniga (№ 728) Preussisch-Eylau lahingu eest. 1809. aasta 21. jaanuaril nimetati ta Vilno musketäripolgu šefiks (polk nimetati 1810. aastal nimetati ümber 34. jäägripolguks). 1810. aastal nimetati ta 4. jalaväediviisi jäägribrigaadi komandöriks ja osales Vene-Türgi sõjas Bulgaarias 1810. aastal peetud Šumla lahingus, Šumla ja Pazardžiki kindluse piiramisel ning 1811. aastal Ruse kindluse piiramisel. Pärast Napoleoni sõdade käigus Prantsuse armee 1812. aasta Venemaa sõjakäigu algust kuulus G. W. Pilar von Pilchau 34. jäägripolk 4. jalaväediviisi 1. Läänearmee 2. jalaväekorpusse. G. W. Pilar von Pilchau osales arjergardiväeosade koosseisus taganemislahingutes Vitebski ja Smolenski all ning ka Borodino lahingus. 1812. aasta 21. novembril ülendati ta kindralmajoriks. 1813. aastal alanud Vene vägede pealetungil Euroopasse osales ta Lützeni, Bautzeni ja Leipzigi lahingutes Saksimaal. Bautzeni lahingus väljanäidatud vapruse eest autasustati teda 29. oktoobril 1813. aastal III järgu Püha Georgi ordeniga (№ 337). 1814. aastal sõjategevuses Prantsusmaal osales Reimsi lahingus ja Pariisi vallutamises Vene vägede poolt. Georg Ludwig Pilar von Pilchau läks erru sõjaväeteenistusest 8. veebruaril 1817. aastal 16. jalaväediviisi II brigaadi komandörina, koos õigusega kanda eruohvitserina vormiriietust ja ordeneid. Tema portree, mille maalis George Dawe, asub Peterburis Ermitaažis Isamaasõja galeriis. Georg Ludwig Pilar von Pilchau oli abielus Johann Agneta Hessega (1779–1847). Abielust sündisid: Alexander Pilar von Pilchau (1804–1866), vene sõjaväelane Elisabeth Pilar von Pilchau (1808–1817) Helene Pilar von Pilchau (1811–1855) Nikolai Wilhelm Pilar von Pilchau (1815–1887), Kirna mõisnik Georg Jakob Pilar von Pilchau (1819–1882), Vardi mõisnik Georg Ludwig Pilar von Pilchaule kuulusid Kirna ja Reopalu mõis. Pilar von Pilchau Alo Särg, "Järvamaa mõisad ja mõisnikud" Argo, Tallinn 2005 Väljavõte Eestimaa rüütelkonna genealoogilisest käsiraamatust Matmispaigast Türi kihelkonnas
Friedrich von Löwen

Friedrich von Löweni nime on kandnud mitu inimest: Friedrich von Löwen (1600–1669), Rootsi sõjaväelane. Friedrich von Löwen (1654–1744), baltisaksa riigitegelane.
1976. aasta Euroopa meistrivõistlused jalgpallis

1976. aasta Euroopa meistrivõistlused jalgpallis peeti Jugoslaavias. Poolfinaali mängisid end Tšehhoslovakkia, Holland, Saksamaa LV ja korraldajamaa Jugoslaavia. Poolfinaalides peeti põnevad heitlused, kus võitja selgus alles pärast lisaaega. Kümne mehega lõpetanud Tšehhoslovakkia sai jagu üheksakesi mängu lõpetanud Hollandi koondisest 3:1 ning Saksamaa LV alistas 0:2 kaotusseisust lõpuks 4:2 Jugoslaavia. Tšehhoslovakkia ja Saksamaa LV vaheline finaal oli täis draamat, kus võitja selgus alles 11 meetri karistuslöökidega. Taas tulid sakslased 0:2 kaotusseisust mängu tagasi ning lisaaja lõpuks oli tablool seis viigiline 2:2. Euroopa meistriks krooniti aga Tšehhoslovakkia meeskond, kes võitis penaltiseeria tulemusega 5:3. Tšehhoslovakkia v Holland Jugoslaavia v Saksamaa Holland v Jugoslaavia Tšehhoslovakkia v Saksamaa
Leningradi loomaaed

Leningradi loomaaed (vene Ленинградский зоопарк) on Venemaal Peterburis asuv loomaaed, mis avati 1865. aastal ja on seega Venemaa üks vanemaid loomaaedu. Loomaaias on 2184 looma 416 liigist. Loomaaed asub kesklinnas Kronverki väina ääres Peeter-Pauli kindluse vastas 7,4 hektaril. Kavas on laiendada loomaaeda linna lõunaosas asuvas Juntolovos. Leningradi loomaaia koduleht
Heroiline maastikumaal

Heroiline maastikumaal ehk heroiline maastik on maastikumaali tüüp, mis kujutab idealiseeritud loodusvaadet ja stafaažina selles motiive antiikarhitektuurist ja antiikmütoloogiast. Heroiline maastik oli levinud maaližanr 17.–19. sajandil, 17. sajandil eelkõige Prantsusmaa maalikunstis. Žanri alusepanijaks peetakse Nicolas Poussini, veel viljelesid seda Claude Lorrain, Joseph Anton Koch, Carl Rottmann. maastikumaal Kunstileksikon. Eesti Klassikakirjastus, 2001
Lennujuht

Lennujuht on lennundusspetsialist, kes vastutab ohutu ja efektiivse lennuliikluse korraldamise eest ning juhib liiklust lennutrassidel ja lennuvälja liiklemisalal. Samuti peab ta sidet pilootidega ja jälgib lennukite asukohta radariekraanil. Lennujuht aitab piloote möödumisel teistest lennukitest, tagab, et lennukid oleksid alati üksteisest ohutus kauguses ja lennusuunad samal tasandil ei ristuks. Halva nähtavuse korral juhendab lennujuht piloote läbi udu või tormise ilma ning aitab lenduril ohutult lennuväljal maanduda. Lennujuhi lisaülesanneteks on pilootide varustamine vajaliku meteoroloogilise ja aeronavigatsioonilise informatsiooniga. Lennujuhid on läbinud põhjaliku koolituse ja treeningu vastavalt oma tööülesandele. Eestis on võimalik lennujuhi ametit õppida Eesti Lennuakadeemias. Lennujuhtimine Lennuliiklusteeninduse AS Lennujuhtimine, eans.ee
DME

DME ehk distance measuring equipment on süsteem pilootidele õhusõiduki ja raadiomajaka vahelise kauguse mõõtmiseks. Lennukis olev seade saadab maapealsele majakale signaali, misjärel arvutatakse välja signaali levimise kiirus. Majakas saadab õhusõidukile vastusignaali ja annab teada kauguse sellest majakast. Iga majakas töötab kindlal sagedusel (962-1213 MHz), kuid võimalike inimlike vigade vältimiseks ei ole võimalik seda sagedust eraldi kokpitis valida. Kuna DME on tihti VOR-majakaga seotud, peab piloot seadmes valima VOR vahemikus (108-118 MHz) oleva sageduskanali ning seade konfigureerib end seejärel vastavale DME sagedusele, mis on seotud piloodi sisestatud VOR sagedusega. Oluline on teada, et näidatav kaugus on nn. slant range ehk lennuki otsene kaugus majakast, mitte maapinna suhtes. Seetõttu muutub DME-näit majakale lähenedes ja/või kõrguse suurenedes ebatäpsemaks.
Keriloomad

Keriloomad ehk rotatoorid (Rotifera ehk Rotatoria) on kosmopoliitne alamate loomade hõimkond, kuhu kuuluvad mikroskoopilised pseudotsöloomiga loomad. Keriloomade morfoloogia ja bioloogia on väga mitmekesine. Mageveekogudes, eriti eutroofsetes, moodustavad nad tihti suure osa zooplanktonist. Enamik keriloomi on umbes 0,1–0,5 mm pikad ning elavad valdavalt mageveelistes või vähese soolsusega veekogudes. Keriloomad võivad olla planktilised, aeglaselt substraadil liikuvad või sessiilsed ehk elavad substraadile kinnitunult. Keriloomad on virustajad ehk aktiivsed biofiltraatorid. Keriloomade nimetus tuleb sellest, et nende peaotsas asub ripsmetest koosnev keriaparaat ehk mälumik, mille abil nad toiduosakesi suhu toimetavad ja mis neil vajadusel liikuda aitab. Keriloomad võivad ellu jääda äärmuslikes tingimustes. Näiteks on õnnestunud elule äratada 24 tuhat aastat Siberi igikeltsas külmunud olekus veetnud keriloom. Esimesena kirjeldas neid 1696. aastal John Harris. Eesti keriloomi on põhjalikumalt uurinud Taavi Virro. Võrtsjärves on registreeritud vähemalt 138 liiki keriloomi. Eestis kokku elab kuni 500 liiki keriloomi. Keriloomi on maailmas teada umbes 2030 liiki. Need jaotuvad kolme klassi. Monogononta – vappkerilised (1570 liiki) Bdelloidea (ehk Digononta) – usskerilised (461 liiki) Seisonidae – vallaspealised (3 liiki) keriloomade loend "Siberi igikeltsa 24 000-aastane mikroob ärkas tardumusest" ERR Novaator, 8. juuni 2021 Virro, Taavi; Haberman, Juta 2005. Annotated list of rotifers of Lake Võrtsjarv. Proceedings of the Estonian Academy of Sciences: Biology/Ecology 54(1). Segers, H. 2007. Annotated checklist of the rotifers (phylum Rotifera), with notes on nomenclature, taxonomy and distribution. Zootaxa 1564: 1–104.
1980. aasta Euroopa meistrivõistlused jalgpallis

1980. aasta Euroopa meistrivõistlused jalgpallis toimusid teist korda Itaalias. 1980. aasta EM-il võeti kasutusele uus süsteem. Pärast valikturniiri pääsesid Itaalias peetud finaalturniirile kaheksa meeskonda, kes jagati kahte neljaliikmelisse alagruppi. Alagrupi võitjad pääsesid otse finaali. Finaali jõudsid välja Saksa FV, kes alagrupis alistas otsustavas mängus Hollandi 3:2 ja Belgia, kes võitis oma alagrupis Hispaaniat ning viigistas Inglismaa ja Itaaliaga. Finaalmäng kulges haaravalt ja tasavägiselt. Sakslased läksid 10. minutil Horst Hrubeschi löögist 1:0 juhtima. Belglastel õnnestus viigistada 75. minutil, kui 11-m karistuslöögi realiseeris Rene Vandereycken. Kaks minutit enne mängu lõppu õnnestus Hrubeschil lüüa veel üks värav ja seega sai 2:1 võidu Saksamaa LV. Tšehhoslovakkia v Saksamaa Holland v Kreeka Saksamaa v Holland Kreeka v Tšehhoslovakkia Holland v Tšehhoslovakkia Kreeka v Saksamaa Belgia v Inglismaa Hispaania v Itaalia Belgia v Hispaania Inglismaa v Itaalia Hispaania v Inglismaa Itaalia v Belgia Tšehhoslovakkia v Itaalia Belgia v Saksamaa
Jõhvussid

Jõhvussid (Nematomorpha, harvem nimetus Gordiacea) on loomade hõimkond, kuhu kuuluvad ainult parasiitse eluviisiga organismid. Nii morfoloogiliselt kui ka ökoloogiliselt sarnanevad nad ümarussidega. Nende pikkus on keskmiselt 1 m ja läbimõõt 1–3 mm. Nad elavad valdavalt mageveekogudes. Jõhvusse on kirjeldatud 320 liiki. Täiskasvanuna nad ei toitu, kuid vastsed parasiteerivad paljudes veeputukates, vähilaadsetes ja tirtsulistes. Katre Palo (13. september 2017). "Uudistaja 13.09.2017". Loodusajakiri. Originaali arhiivikoopia seisuga 15. september 2017. "Traadijupi moodi uss üllatas teadlasi" Tartu Postimees, 8. aprill 2009 Mati Martin. "Jõhvusside salaelu" Eesti Loodus, 2012/8
Sool

Sool on mitmetähenduslik sõna. Soolad on keemiliste ühendite klass. Sool ehk keedusool on naatriumkloriid. Sool ehk kolloidlahus on vedela dispersioonikeskkonnaga kolloidsüsteem. Sooled on loomade seedeelundkonna osad: eessool ehk söögitoru ja magu peensool ehk kesksool kaksteistsõrmiksool tühisool niudesool jämesool ehk tagasool pimesool käärsool pärasool Sool on muusikas pillikeelena kasutatav kuivatatud sool, ka sidumis- ja õmblusmaterjal. Sool on krüptograafia mõiste.
1984. aasta Euroopa meistrivõistlused jalgpallis

1984. aasta Euroopa meistrivõistlused jalgpallis 1984. aasta EM-finaalturniir Prantsusmaal mängiti taas kahes neljaliikmelises alagrupis, kust aga said kaks paremat edasi poolfinaali. Esimest korda EM-ide ajaloos ei toimunud aga kolmanda koha mängu. Ühest alagrupist suutsid ennast poolfinaali mängida korraldaja Prantsusmaa ja Taani, teisest Hispaania ja Portugal. Prantsusmaa ja Portugali vahelises poolfinaalmängus näitasid meeskonnad publikule ründavat jalgpalli, kus normaalaeg lõppes viigiliselt 1:1. Lisaajal õnnestus Portugalil küll juhtima minna, kuid tänu tollal säranud Michel Platini kahele tabamusele said ikkagi lõpuks 3:2 võidu võõrustajad. Teises poolfinaalis alistas Hispaania pärast 1:1 lõppenud lisaaega penaltitega Taani koondise. Finaalis alistas Prantsusmaa tänu Michel Platini ja Bruno Bellone löödud väravatele Hispaania tulemusega 2:0. Prantsusmaa v Taani Belgia v Jugoslaavia Prantsusmaa v Belgia Taani v Jugoslaavia Prantsusmaa v Jugoslaavia Taani v Belgia Saksamaa v Portugal Rumeenia v Hispaania Saksamaa v Rumeenia Portugal v Hispaania Saksamaa v Hispaania Portugal v Rumeenia Prantsusmaa v Portugal Hispaania v Taani Prantsusmaa v Hispaania
Ingliste mõis

Ingliste mõis (saksa keeles Haehl, Hähl, Hehl) oli rüütlimõis Juuru kihelkond Harjumaal. Tänapäeval jääb kunagine mõis Kehtna valda Rapla maakonnas. Ingliste mõisa on esmamainitud 1526. aastal, mil see kuulus Anrepite suguvõsale, sh 1602 Tallinna lahingus hukkunud Eestimaa maanõunik, Ingliste ja Vaimõisa mõisnikule, ning Rootsi feldmarssalile Poola-Rootsi sõjas Reinhold Anrepile. Keskajal asus seal arvatavasti[viide?] kivist peahoonega linnus. 1724 läks mõis Karl Friedrich Johann von Staali omandusse, kelle järeltulijatele kuulus mõis kuni 1919. aasta võõrandamiseni. Ingliste mõisas on sündinud 1812. aasta Vene-Prantsuse sõjast osa võtnud kindralmajor Georg Johann von Staal. 1760. aastail ehitati barokne ühekorruseline kivist peahoone. Hoone on L-tähe kujulise põhiplaaniga, ning selle vasaku tiib ehitati keskaegse vasallilinnuse alusmüürile. Härrastemajal oli mitmete väljaehitustega kõrge kelpkatus ja kolme akna laiune eenduv keskrisaliit. Risaliit lõppes kahe korruse kõrguse torniga, millel oli algselt barokne kiiver. 1905. aasta ülestõusu ajal põletati mõisahoone, mille järel see taastati veidi muudetud kujul. Härrastemaja tagaküljele ehitati historitsistlik trepikoda. Pärast võõrandamist töötas hoones kool. 1984. aastal põles ehitis uuesti, mille järel taastati küll hoone välimus, kuid mitte interjöör. Tänapäeval on peahoone eravalduses. Mõisa paljudest kõrvalhoonetest on säilinud vaid varemed. Pika kaaristuga aidast on originaalkujul säilinud vaid otsad, keskosa on tundmatuseni muudetud. Kalmistu jääb mõisa südamest linnulennult umbes 1,2 km kaugusele kagu poole. Ait-kuivati (2014) Vesiveski (2011) Vesiveski (2014) Park aprillis Ingliste mõisa kalmistu Eesti mõisate loend Liivi Aarma. Küla ajaloo uurimisest Taani hindamisraamatust Rootsi aja lõpuni 11. Juuru, Maidla, Atla, Mahtra, Järlepa, Umbru, Kädva, Ingliste, Hõreda, Pae, Raplamaa Sõnumid, nr. 1, 4 jaanuar 2018 Eesti mõisaportaal Liivi Aarma. Küla ajaloo uurimisest Taani hindamisraamatust Rootsi aja lõpuni 11. Juuru, Maidla, Atla, Mahtra, Järlepa, Umbru, Kädva, Ingliste, Hõreda, Pae, Raplamaa Sõnumid, nr. 1, 4 jaanuar 2018
Georg Johann von Staal

Georg Johann von Staal (venepäraselt Егор Федорович Сталь) (28. oktoober 1777 Ingliste mõis – 11. aprill 1862 Tallinn) oli baltisakslasest Venemaa sõjaväelane. Georg Johann sündis Ingliste, Hõreda, Pae ja Raikküla mõisniku Friedrich von Staali ja Margarethe Elisabeth von Focki pojana. Ta alustas teenistust 1. jaanuaril 1785 ihukaardiväe ratsapolgu asevahtmeistrina. 1792–1794 sõitis ta vabatahtlikuna mitšmanina kolmel laeval. 1. jaanuaril 1796 asus ta kapteni auastmes teenima Astrahani 12. grenaderipolgus. 1802 lasti ta alampolkovniku auastmes erru, aga võeti juba järgmisel aastal tagasi teenistusse. 1805 sõdis ta Prantsusmaa vägedega Amstettini, Sankt Pölteni, Schöngrabeni ja veel mõnes lahingus. Schöngrabeni lahingu eest pälvis ta Püha Vladimiri IV klassi ordeni. 1806–1807 sõdis ta Golymini, Preußisch-Eylau, Gutstadti ja Heilsbergi lahingus. 12. detsembril 1807 viidi ta üle Pavlodari 2. husaaripolku. 13. augustil 1811 sai ta polkovnikuks. 1812 juhatas ta Lubeni 8. husaaripolku, mis kuulus Fabian Osten-Sackeni juhitavasse 3. tagavara-luurearmee koosseisu. Ta osales Kobrini ja Gorodetšno lahingus. 22. novembril 1812 pälvis ta Georgi IV klassi ordeni. Ta osales sõjategevuses Brest-Litovski, Slonimi ja Vilniuse all ning Berezina lahingus. 1813 osales ta Magdeburgi ja Wittenbergi piiramisel, Großbeereni ja Dennewitzi lahingus ning vaenlase jälitamises Torgauni. 15. septembril 1813 anti talle kindralmajori auaste. Ta osales Rahvastelahingus ning Münsteri ja Amsterdami vallutamises. 25. detsembril 1815 määrati ta 4. tragunidiviisi ülemaks, aga juba 17. veebruaril 1816 läks ta haiguse tõttu erru. Staali autasustati Püha Georgi IV klassi, Püha Vladimiri III klassi ja Püha Anna II klassi ordeniga ja teemantidega kuldmõõgaga vapruse eest, samuti Preisimaa Punase Kotka ordeni teise klassi ning Rootsi Mõõgaordeniga. Tema portree asub Ermitaaži Isamaasõja galeriis. Staalile kuulusid Raikküla, Kergu ja Kõnnu mõis. Georg Johann von Staal abiellus 1801. aastal Kuusiku mõisas Amalie Juliane von Lilienfeldiga, kes oli Eestimaa rüütelkonna peamehe Georg Woldemar von Lilienfeldi tütar. Abielust sündisid: Elisabeth Christine von Staal (1819–1891) Amalie Sophie Adelaide von Staal (1820–1910), abiellus Niguliste kiriku pastori Justus Nikolaus Ripkega Parun (alates 25.04.1901) Georg Friedrich Karl von Staal (Егор Егорович фон Сталь; 1822 Raikküla mõis – 1907 Pariis), Venemaa Keisririigi diplomaat, saadik Londonis ja poliitik Otto Viktor von Staal (1824–1907), Venemaa Keisririigi sõjaväelane (major) Nikolai Alexander von Staal (1828–1906), Venemaa Keisririigi sõjaväelane (kindralmajor) Maria Luise von Staal (sündis 1832) Elise Helene von Staal (sündis 1834) Parun (alates 25.04.1901) Karl Rudolf von Staal (Карл Рудольф фон Сталь) (1842–1925), Ingliste mõisnik Väljavõte Eestimaa rüütelkonna genealoogilisest käsiraamatust Teenistuskäik (vene k)